Tyron Akins

Tyron Akins (født 1986) er en USA-født hekkeløper som konkurrerer for Nigeria. Han har gull på 110 meter hekk fra Afrikamesterskapet i friidrett 2014 som fremste internasjonale meritt. 

Akins begynte å konkurrere for Nigeria i 2014. 

 Karriere som collegeutøver 
Akins ble All American i 2005, da laget hans kom på 8.-plass på 4 x 400 meter stafett ved NCAA-mesterskapet innendørs.Auburn Tigers - Tyron Akins , besøkt 30. november 2015. Ved Southeastern Conference-mesterskapet kom han på 7.-plass på 60 meter hekk og 5.-plass på 4 x 400 meter stafett. Han deltok ved Junior-panamerikanske mesterskapet i friidrett 2005, og kom der på 2.-plass på 110 meter hekk, bak cubanske Dayron Robles.USA Track and Field - Pan American Junior Athletics Championships - 7/29/2005 to 7/31/2005 Windsor, Canada , besøkt 30. november 2015. 

I 2006 kom han på 10.-plass i de innledende heatene ved NCAA-mesterskapet innendørs. Han kom på 2.-plass på 55 meter hekk ved Southeastern Conference-mesterskapet innendørs, med ny personlig rekord på 7,25. Ved NCAA-mesterskapet utendørs ble han slått ut i semifinalen på 110 meter hekk. Ved Southeastern Conference-mesterskapet utendørs kom han på 6.-plass på 110 meter hekk. Også i 2007 ble han slått ut i semifinalen på 60 meter hekk ved NCAA-mesterskapet innendørs, og han kom på nytt på 2.-plass ved Southeastern Conference-mesterskapet innendørs. Utendørs ble han Auburns første NCAA-mester på 110 meter hekk siden 1927, da han vant NCAA-mesterskapet utendørs med tiden 13,42 sekunder. Han vant også Southeastern Conference-mesterskapet utendørs i 2007. 

 Karriere som senior 
Ved USA-mesterskapet i friidrett 2009 ble han slått ut i semifinalen på 110 meter hekk, der han løp på 13,58 og kom på 12.-plass.USA Track and Field - 2009 USA Outdoor Track & Field Championships , besøkt 30. november 2015. Han kom på 6.-plass på samme distanse ved USA-mesterskapet i friidrett 2010.USA Track and Field - 2010 USA Outdoor Track & Field Championships , besøkt 30. november 2015. I 2011 kom han på 8.-plass.USA Track and Firld - 2011 USA Outdoor Track & Field Championships , besøkt 30. november 2015. Ved USA-mesterskapet i friidrett 2013 ble han slått ut i innledningsheatet.USA Track and Field - 2013 USA Outdoor Track & Field Championships , besøkt 30. november 2015. 

Hans første konkurranse etter han byttet til å representere Nigeria var det nigerianske mesterskapet i friidrett 2014, der han vant 110 meter hekk.Making Of Champions - Can Former American Tyron Akins lead Nigeria to 110m Hurdles Medals @ C’wealth Games?, besøkt 30. november 2015. Han ble dermed tatt ut til å representere Nigeria ved Samveldelekene 2014, der han ble slått ut i semifinalen med 9. beste tid. Han vant 110 meter hekk ved Afrikamesterskapet i friidrett 2014, foran sine to landsmenn Alex Al-Ameen og Martins Ogierakhi. Ved Verdenscupen i friidrett 2014 representerte han Afrika, og kom på 5.-plass på 110 meter hekk. 

Ved Afrikalekene 2015 kom han på 3.-plass på 110 meter hekk, og ved Afrikamesterskapet i friidrett 2016 fikk han sølv på samme distanse, bak Antonio Alkana. 

 Referanser 

 Eksterne lenker 

  Profil hos All-Athletics.com 
  Profil hos Auburn Tigers (college) 

Kategori:Personer fra Decatur County i Georgia
Kategori:Hekkeløpere fra USA
Kategori:Sprintere fra USA
Kategori:Nigerianske hekkeløpere
Kategori:Nigerianske sprintere
Kategori:Afrikamestere i friidrett for Nigeria
Kategori:Nigerianske mestere i friidrett
Kategori:Deltakere for Nigeria under Afrikamesterskapet i friidrett 2014
Kategori:Deltakere for Nigeria under Afrikamesterskapet i friidrett 2016